Апартиа «Қырҭтәыла адгыларазы» алидер Гьаргь Гахариа иҳәамҭала, Қырҭтәыла ҧасатәи ахада Михаил Саакашвили Қырҭтәылаҟа дааир, иара Ника Мелиеи Гьаргь Руруеи реиҧшҵәҟьа, амнистиа изырур ауеит.
«Миша Қырҭтәылаҟа дааир, анапхгаратә гәыҧ дрыцхраауеит, насгьы – иара иус ӡбоуп, дҭаркроуп. Аха, сара ибзиаҵәҟьаны еилыскаауеит Ника Мелиеи Гьаргь Руруеи реиҧшҵәҟьа, иаргьы амнистиа изырур шрылшо, сара уи сарччоит, избанзар иахьазы ҳтәылаҿы иҟауҵалак ҟалоит», — иҳәеит Гьаргь Гахариа.